Det er populært blandt unge nordjyder at blive konfirmeret. Aalborg Stift er det stift i Danmark, som har den højeste konfirmationsprocent.

I Nordjylland er det et hit at blive konfirmeret. Konfirmationsprocenten i Aalborg Stift er det højeste i Danmark for andet år i træk. Hele 82,5 procent af de unge nordjyder mellem 14 og 15 år har valgt at bekræfte deres tro på Gud i 2015. Den gennemsnitlige konfirmationsprocent i Danmark er 71 procent, og dermed ligger tallet noget højere i Nordjylland. Biskop i Aalborg Stift, Henning Toft Bro, er glad for, at konfirmationsprocenten er så høj, men stiftet er heller ikke kommet sovende til resultatet. - Vi prøver på, at lave noget spændende, nærværende og udfordrende undervisning, og det er præsterne dygtige til. På stiftsplan har vi sidste år ansat en religionspædagogisk konsulent, som tager ud og hjælper de præster, som gerne vil have hjælp til at lave konfirmandundervisning, siger Henning Toft Bro. Se mere i vores udsendelse søndag klokken 19.30.